ปัจจัยความเสี่ยง

1.  ความเสี่ยงด้านผลิตภัณฑ์สินค้า

ในช่วงปี 2555 ที่ผ่านมาบริษัทฯ ได้ขายอาคารชุดพักอาศัยโครงการย่านกลางเมือง
ซึ่งเป็นแหล่งสร้างรายได้ที่สำคัญแห่งหนึ่งหมดแล้ว ปัจจุบันบริษัทฯ
ได้ตระหนักถึงความสำคัญด้านรายได้ จึงได้เข้าทำการควบรวมกิจการบริษัทแห่งหนึ่ง
ที่ทำธุรกิจพัฒนาอสังหาริมทรัพย์ ตั้งอยู่บริเวณถนนสุขุมวิท ซอย 15
ประกอบกิจการก่อสร้างประเภทอาคารชุดพักอาศัยโครงการก่อสร้างเสร็จแล้วกว่าร้อยละ 80
เพื่อเป็นการต่อยอดการรับรู้รายได้อย่างต่อเนื่องของบริษัท
เพราะความต้องการอาคารชุดในทำเลดังกล่าว มีปริมาณสูงเนื่องจากตั้งอยู่ในบริเวณกลางเมือง

2.  ความเสี่ยงด้านรายได้

ธุรกิจการก่อสร้างโรงงานมาตรฐานหรือคลังสินค้าให้ลูกค้าเช่าในนิคมอุตสาหกรรมหรือเขตอุตสาหกรรมหลายแห่งของบริษัทซึ่งเป็นรายได้หลักของบริษัทนั้น
มีความเสี่ยงในการจัดหาลูกค้า หรือมีลูกค้าแต่สัญญาเช่ามีระยะสั้นเกินไป
อาจจะส่งผลกระทบต่อรายได้ของบริษัท
แต่ผลการประกอบการที่ผ่านมาหลายๆทำเลที่ตั้งของโรงงานพื้นที่ที่บริษัทให้ลูกค้าเช่านั้นมีลูกค้าถึงกว่าร้อยละ
90 บางแห่งสามารถจัดหาลูกค้าได้เต็มร้อยเปอร์เซ็นต์
หรือบางครั้งไม่สามารถก่อสร้างโรงงานได้ทันกับความต้องการลูกค้า
ความเสี่ยงอีกประการหนึ่งคือการจัดทำสัญญาเช่า สัญญาเช่าส่วนมากมีอายุ 3
ปีและโดยทั่วไปลูกค้ามักจะมีการต่อสัญญา ระยะเวลาของโรงงานว่างมีน้อยมาก
ดังนั้นความเสี่ยงในเรื่องนี้จึงลดลง และแข่งขันได้กับคู่แข่งขันรายอื่น

3.  ความเสี่ยงด้านความเสียหายจากภัยธรรมชาติ

สำหรับเหตุการณ์อุทกภัยปี 2554 บริษัทไม่ได้รับผลกระทบ เนื่องจากพื้นที่โรงงาน/คลังสินค้า
อยู่ทางภาคตะวันออก
แต่กลับได้รับผลดีจากความต้องการของลูกค้าที่ต้องการย้ายพื้นที่ฐานการผลิตมาอยู่ด้านนี้มากขึ้น
เป็นอีกสาเหตุหนึ่งที่ทำให้ความต้องการของลูกค้ามีมากจนบริษัทไม่สามารถก่อสร้างโรงงานได้ทัน
อย่างไรก็ตาม บริษัทฯก็ได้วางแนวทางสร้างระบบป้องกันภัยและความเสี่ยงภัยดังกล่าวไว้แล้ว
โดยบริษัทฯได้จัดทำประกันภัยคุ้มครองความเสียหายหากเกิดภัยดังกล่าวรวมถึงความคุ้มครองต่อการสูญเสียรายได้ค่าเช่าไว้ด้วยเช่นกัน

4.  ความเสี่ยงด้านการแข่งขัน

ด้วยความมีชื่อเสียงของบริษัทในธุรกิจอสังหาริมทรัพย์มานานเป็นที่รู้จักและการยอมรับของลูกค้าในกลุ่มที่มีความต้องการ
และด้วยทำเลที่ตั้ง ที่เหมาะสม ไม่อยู่ไกลจากตลาดสินค้า การคมนาคมสะดวกทุกเส้นทาง
และใกล้แหล่งวัตถุดิบในการผลิต จึงทำให้บริษัทสามารถสร้างรายได้
เติบโตและขยายการลงทุนเพิ่มเติมออกไปเรื่อยๆ
อย่างได้เปรียบในการแข่งขันทางการตลาดและความพึงพอใจของลูกค้า
อย่างไรก็ตามบริษัทฯได้มีการพัฒนาผลิตภัณฑ์สินค้าและทำเลที่ตั้ง อยู่ตลอดเวลา
เพื่อป้องกันความเสี่ยงดังกล่าวและสามารถแข่งขันในตลาดได้

5.  ความเสี่ยงด้านการเงิน

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน เงินให้กู้ยืม
เงินเบิกเกินบัญชี เงินกู้ยืมระยะสั้นและเงินกู้ยืมระยะยาวที่มีดอกเบี้ย อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ซึ่งใกล้เคียงกับอัตราตลาดในปัจจุบัน
ความเสี่ยงจากอัตราดอกเบี้ยของบริษัทฯจึงอยู่ในระดับต่ำ
และสามารถรักษาและลดต้นทุนทางการเงินได้ตามเป้าหมายและกำหนดเวลาตลอดมา

  6.ความเสี่ยงด้านการให้สินเชื่อ

บริษัทฯ มีความเสี่ยงด้านการให้สินเชื่อที่เกี่ยวเนื่องกับลูกหนี้การค้าและลูกหนี้อื่น และเงินให้กู้ยืม
ฝ่ายบริหารควบคุมความเสี่ยงนี้โดยกำหนดให้มีนโยบายเร่งรัดหนี้
รักษาระดับยอดลูกหนี้ไม่ให้เพิ่มขึ้นมากเกินไป และวิธีการในการควบคุมสินเชื่อที่เหมาะสมนอกจากนี้
การให้สินเชื่อของบริษัทฯจะไม่มีการกระจุกตัว เนื่องจากบริษัทฯ
มีฐานลูกค้าที่หลากหลายและมีอยู่จำนวนมากราย ดังนั้นบริษัทฯ
คาดว่าจะไม่ได้รับความเสียหายที่เป็นสาระสำคัญจากการให้สินเชื่อ

RISK.DOC